vonalcimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: HIV/649/2020.  Napirend sorszáma: |  |

**ELŐTERJESZTÉS**

**Hévíz Város Önkormányzat Képviselő-testület**

**részére**

**nyílt**

**Tárgy:** A Hévízi Polgármesteri Hivatal Szervezeti és Működési Szabályzatának módosítása

**Az előterjesztő:** Papp Gábor polgármester

**Készítette:** dr. Tüske Róbert jegyző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Polgármesteri Hivatal Szervezeti és Működési Szabályzatának (a továbbiakban: SZMSZ) módosítására fogalmazunk meg javaslatot.

Magyarország helyi önkormányzatairólszóló 2011. évi CLXXXIX. törvény (a továbbiakban: Mötv.) 67. § (1) bekezdésének d) pontja alapján a polgármester, a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

A jelenlegi ismert forráshiány miatt indokolt átgondolni az álláshelyek fenntarthatóságát, a feladatokat átszervezését az önkormányzat intézményi hátterében. A Képviselő-testület 2020. augusztus 14-én tárgyalt a Hévíz Város Önkormányzat 2020. évi költségvetésének felülvizsgálatáról, melyben határozott a Hévízi Polgármesteri Hivatal átszervezéséről, költségmegtakarításokat rendelt el. A költségmegtakarítás miatt az üres, betöltetlen álláshelyek kivezetésre kerültek az SZMSZ-ből.

2021. évben a Közgazdasági Osztály két fő köztisztviselője nyugdíjba vonul, a feladatellátás miatt szükséges a belső átszervezés, álláshelyük átcsoportosítással történő betöltése.

Ezért a Hatósági osztályon megszűntetésre kerül az iratkezelő 2. munkakör és átcsoportosításra kerül a Közgazdasági osztályra pénzügyi ügyintéző 2. munkakörre. Jelenleg a pénzügyi munkakör 1. munkakört ellátó kolléga 2021. július 1. nappal nyugdíjba vonul feladatát várhatóan a 2021. februárig látja el. (szabadság, felmentési idő). A munkakört jövőben ellátó kolléga a betanulás és majd a helyettesítés miatt 2021. január 1. naptól pénzügyi ügyintéző 2. munkakörbe látná el a feladatot. A nyugdíjazást követően a pénzügyi ügyintéző 2. munkakör megszűnik.

Szintén a Közgazdasági osztályon a költségvetési ügyintéző feladatkört ellátó kolléga nyugdíjba vonulása okán szükséges határozott időre költségvetési ügyintéző 2. munkakör létrehozása. A kolléga 2021. május 1. naptól nyugdíjba vonul, 2021. február hónaptól szabadságát, felmentési idejét fogja tölteni. A betanulás és a helyettesítés miatt szükséges 2021. január 1. naptól költségvetési ügyintéző és könyvelő munkakör létrehozása. A Polgármesteri Titkárságon a pályázati ügyintéző kezdeményezte jogviszonya közös megegyezéssel történő megszűntetését 2020. december 31. nappal, álláshelye kerül átcsoportosításra a Közgazdasági Osztályra. A munkakört várhatóan a Hévízi Gazdasági Műszaki Szervezettől átvett dolgozó fogja betölteni. A költségvetési ügyintéző 2. munkakör nyugdíjazást követően várhatóan megszűnik.

2020. december 31. nappal a települési főépítész szerződése megszűnik, a feladat a továbbiakban szintén belső átcsoportosítással kerül ellátásra. 1 fő köztisztviselő kerül megbízásra a feladat ellátásával, aki a jelenlegi feladati mellett a főépítészi feladatokat is el fogja látni 2021. január 1. nappal.

Jogszabályi változások következtében egy munkakör esetén szükséges a munkakör átnevezése, mivel a gépjárműadó ügyintézés 2021. január 1-től teljes egészében elkerült az önkormányzattól.

A Hatósági osztályon gépjárműadó és behajtási ügyintéző helyett behajtási és építményadó ügyintéző.

A módosítások miatt szükséges az SZMSZ 1. függelékében szereplő a Hivatal belső szervezeti egységei által ellátott feladatok jegyzékének módosítása. A jövőben a Polgármesteri Titkárságon a megszűnő pályázati ügyintéző munkakör miatt a projekt és pályázat előkészítési, projekt menedzsmenti feladatok ellátása teljeskörűen átkerül a Városfejlesztési osztály feladatkörébe.

A módosítások következtében a hivatal létszáma 2021. január 1. naptól változatlanul 36 fő marad.

A hivatkozott módosítások miatt szükséges az SZMSZ 3. mellékletét képező hivatali munkakörök jegyzékének és a Hivatal vagyonnyilatkozat-tételi kötelezettséggel járó munkaköreinek módosítása, mely a határozati javaslatok mellékleteként csatolásra került.

A veszélyhelyzet kihirdetéséről szóló 478/2020. (XI.3.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a szervezeti átalakulások, átszervezések miatt szükséges a Hévízi Polgármesteri Hivatal Szervezeti és Működési Szabályzatának módosítása és hatályba léptetése 2021. január 1. nappal.

A fent leírtak alapján az alábbi határozatot hozom:

**2.**

**Határozati javaslat**

**Normatív határozat címe:** Hévízi Polgármesteri Hivatal Szervezeti és Működési Szabályzatának módosítása

Hévíz Város Önkormányzat Polgármestereként a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat Képviselő-testülete a 7/2017. (I. 26.) határozatával jóváhagyott Hévízi Polgármesteri Hivatal Szervezeti és Működési Szabályzatát (a továbbiakban: SZMSZ), 2021. január 1-ei hatállyal a következők szerint módosítja.

„*6. A hivatal osztályainak engedélyezett létszáma és feladatai*

(1) A hivatal osztályainak és belső szervezeti egységeinek engedélyezett létszáma:

|  |  |  |  |
| --- | --- | --- | --- |
| **Megnevezés:** | Köztisztviselő (fő) | **Munkavállaló** (fő) | **Össz.** (fő) |
| jegyző | 1 | - | 1 |
| jegyzői titkárság | 3 | - | 3 |
| polgármesteri titkárság | 2 | 2 | 4 |
| Hatósági Osztály | 10 | - | 10 |
| Közgazdasági Osztály | 9 | - | 9 |
| Városfejlesztési Osztály (ebből Közterület-felügyelet 1 fő) | 8 | - | 8 |
| Önkormányzati főtanácsadó | 1 | - | 1 |
| **Összesen:** | 34 | 2 | 36 |

2. Az SZMSZ 1. melléklete „Hévízi Polgármesteri Hivatal szervezeti ábrája” a határozat 1. melléklete szerint módosul.

3. Az SZMSZ 3. melléklete helyébe a határozat 2. melléklete „A hivatali munkakörök jegyzéke és a hivatal vagyonnyilatkozat-tételi kötelezettséggel járó munkakörei” lép.

4. Az SZMSZ 1. függelékében szereplő a „Hivatal belső szervezeti egységei által ellátott feladatok jegyzéke I. Polgármesteri Titkárság” pont helyében a 3. melléklete lép.

5. Az SZMSZ módosítása 2021. január 1-én lép hatályba.

Felelős: Papp Gábor polgármester

dr. Tüske Róbert jegyző

Határidő: 2021. január 1.

6. A Képviselő-testület elrendeli a határozat végrehajtását.

Felelős: dr. Tüske Róbert jegyző

Határidő: 2021. január 1.

Hévíz, 2020. december 28.

Papp Gábor

polgármester

*1. melléklet a Hévíz Város Önkormányzat Képviselő-testületének …………/2021. (I.01.) határozatához*

*Hévízi Polgármesteri Hivatal Szervezeti és Működési Szabályzatának 1. melléklete*

***Hévízi Polgármesteri Hivatal szervezeti ábrája***

**Polgármester**

**Alpolgármester**

**Önkormányzati Főtanácsadó**

**Jegyző**

**Jegyzői Titkárság**

**Polgármesteri Titkárság**

**Városfejlesztési Osztály**

**Közgazdasági Osztály**

**Hatósági**

**Osztály**

irányítás

**Hévízi Polgármesteri Hivatal**

**2021. január 1-től**

vezetés

*2. melléklet a Hévíz Város Önkormányzat Képviselő-testületének …………/2021. (I.01.) határozatához*

„*3. melléklet a Hévízi Polgármesteri Hivatal Szervezeti és Működési Szabályzatához*

***A hivatali munkakörök jegyzéke és a hivatal vagyonnyilatkozat-tételi kötelezettséggel járó munkakörei***

Az egyes vagyonnyilatkozat-tételi kötelezettségekről szóló 2007. évi CLII. törvény alapján.

|  |  |  |
| --- | --- | --- |
| **Hévízi Polgármesteri Hivatal 2020. szeptember 1-től** | | |
| ***Munkakör*** | Foglalkoztatási jogviszony jellege | Vagyonnyilatkozat tételre kötelezett |
| **1. Jegyző** |  |  |
| jegyző | köztisztviselő | igen |
| **2. Jegyző Titkárság** |  |  |
| 1. jegyzői referens | köztisztviselő | igen |
| 1. jogász | köztisztviselő | igen |
| 1. jegyzői ügyintéző | köztisztviselő | - |
| **3. Polgármesteri Titkárság** |  |  |
| 1. osztályvezető | köztisztviselő | igen |
| 1. polgármesteri ügyintéző | köztisztviselő | - |
| 1. informatikus | munkavállaló | - |
| 1. gépkocsivezető | munkavállaló | - |
| **4. Hatósági Osztály** |  |  |
| 1. osztályvezető | köztisztviselő | igen |
| 1. igazgatási ügyintéző | köztisztviselő | igen |
| 1. anyakönyvvezető | köztisztviselő | igen |
| 1. szociális és hatósági ügyintéző | köztisztviselő | igen |
| 1. iratkezelő | köztisztviselő | - |
| 1. hatósági ügyintéző | köztisztviselő | igen |
| 1. iparűzési és adó ügyintéző | köztisztviselő | igen |
| 1. idegenforgalmi adóügyintéző | köztisztviselő | igen |
| 1. építményadó ügyintéző | köztisztviselő | igen |
| 1. behajtási és építményadó ügyintéző | köztisztviselő | igen |
| **5. Közgazdasági Osztály** |  |  |
| 1. osztályvezető | köztisztviselő | igen |
| 1. költségvetési ügyintéző 1. | köztisztviselő | igen |
| 1. költségvetési ügyintéző és könyvelő | köztisztviselő | igen |
| 1. főkönyvi leíró könyvelő | köztisztviselő | igen |
| 1. számviteli ügyintéző | köztisztviselő | igen |
| 1. gazdasági ügyintéző | köztisztviselő | igen |
| 1. kontírozó könyvelő | köztisztviselő | igen |
| 1. pénzügyi ügyintéző 1. | köztisztviselő | igen |
| 1. pénzügyi ügyintéző 2. | köztisztviselő | igen |
| **6. Városfejlesztési Osztály** |  |  |
| 1. osztályvezető | köztisztviselő | igen |
| 1. beruházási és közmű ügyintéző | köztisztviselő | igen |
| 1. beruházási és környezetvédelmi ügyintéző | köztisztviselő | igen |
| 1. építésügyi és tervtanácsi ügyintéző | köztisztviselő | igen |
| 1. városfejlesztési és beruházási ügyintéző | köztisztviselő | igen |
| 1. pályázati ügyintéző | köztisztviselő | igen |
| 1. ügyfélszolgálati és adminisztrációs ügyintéző | köztisztviselő | - |
| 1. közterület-felügyelő | köztisztviselő | igen |

*3. melléklet a Hévíz Város Önkormányzat Képviselő-testületének …………/2021. (I. 01.) határozatához*

**1. függelék a Hévízi Polgármesteri Hivatal Szervezeti és Működési Szabályzatához**

**A Hivatal belső szervezeti egységei által ellátott feladatok jegyzéke**

1. I. Polgármesteri Titkárság hatályát veszti a 20. pont.
2. IV. Közgazdasági Osztály kiegészül a következő 54. ponttal:

„54.Végzi a Brunszvik Teréz Napközi Otthonos Óvoda vonatkozásában a számvitelii feladatokat a Képviselő-testület által jóváhagyott, a Hévízi Polgármesteri Hivatal és a Brunszvik Teréz Napközi Otthonos Óvoda munkamegosztási megállapodása alapján.”

1. V. Városfejlesztési Osztály kiegészül a következő 63. ponttal:

„63. Végzi a projekt és pályázat előkészítés, elkészítés projekt menedzsmenti feladatokat, nemzetközi kapcsolatok és a nem beruházási projektek, pályázatok vonatkozásában is, és figyeli a pályázati lehetőségeket.”