Iktatószám: HIV/ /2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

**Tárgy:** A Teréz Anya Szociális Integrált Intézmény idősek nappali ellátása működése veszélyhelyzet ideje alatt

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Polgármester Úr!

A Teréz Anya Szociális Integrált Intézmény (továbbiakban: TASZII) által biztosított idősek nappali ellátása (Hévíz, Vörösmarty u. 38.) szociális alapellátás veszélyhelyzet ideje alatti működési rendjéről a 556/2020. (XII. 4.) Korm. rendelet rendelkezik az alábbiak szerint:

*„15. § (1) A veszélyhelyzet ideje alatt az Szt. szerinti nappali ellátást nyújtó intézmények – ide nem értve a nappali melegedőt – épületében nyújtott szolgáltatásokat a fenntartó szüneteltetheti, azzal, hogy ebben az esetben a szükséges ellátást az ellátottak lakókörnyezetében vagy infokommunikációs eszközökön keresztül kell nyújtani.”*

A járványhelyzet tavaszi időszakában a nappali ellátás szüneteltetése került bevezetésre.

Jelen helyzetben és fenti rendelettel összhangban, valamint az intézményvezető javaslatára az idősek nappali ellátása esetében mind otthonában, mind pedig személyesen is igénybe vehető a szolgáltatás az ellátottal történő megegyezés alapján.

A veszélyhelyzet kihirdetéséről szóló 478/2020. (XI. 3.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala az előterjesztésben kifejtett indokok alapján szükséges és arányos döntés.

A fent leírtak alapján az alábbi határozatot hozom:

**2.**

**Határozati javaslat**

Hévíz Város Önkormányzat Polgármestereként a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Teréz Anya Szociális Integrált Intézmény nappali ellátása (idősek klubja) szolgáltatás a veszélyhelyzet ideje alatt is működik, a szolgáltatást az ellátott lakókörnyezetében is vagy infokommunikációs eszközön keresztül is nyújtható az ellátott kérelmére.
2. A nappali ellátás szolgáltatás 1. pont szerinti igénybevételének lehetősége a veszélyhelyzet időtartamára szól.
3. Felkérem az intézményvezetőt, hogy fentiekkel összefüggésben szükséges intézkedéseket tegye meg.

Felelős: Varga András intézményvezető

Határidő**:** azonnal

Hévíz, 2020. december 28.

Papp Gábor

polgármester

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Fábiánné Hoffman Márta | Hatósági osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| TASZII  Varga András | intézményvezető |  |  |